هندوستان-دا تاثیرلی اولان لئیسان یاغیش‌لاری‌نین سبب اولدوغو سئل فلاکت‌ لرینده حیاتینی ایتیرن‌لر سایی 76-ا یوکسلدی.
یئتکیلی لر، دونن سئل سببیله داها 8 نفرین اولدوگونو بیلدیردی.
پانکاژ کومار آدلی مسئول شخص "بون‌لاردان 7-سی سون 24 ساعتدا حیاتینی ایتیردی، ان آز 4 نفر ایسه ایتکین دوشوب" دئدی.
سئل‌لرین ان چوخ خسارتی وئردیگی ایالت لر آراسیندا اؤلکه‌نین قوزیی دوغوسوندا یئرلشن آسام و آروناچال پرادش ایالت لری وار. اودیشاه و بیحار ایالت لری ده سئل دن تاثیرلنن ایالت لردن دیرلر.
مسئول لار آسام دا بعضی بؤلگه‌لرده یاغیشین شدتینی ایتیردیگینی آنجاق 5 چایین هله تهلوکه‌لی سویه‌ده اولدوغونو بیلدیردی.
سئل‌لردن ان چوخ تأثیرلنن 5 ایالتده دمیر و ماشین یول لاری نقلیاتیندا محدودیتلر اوز وئریب. آروناچال پرادش ایالتینده آرام سیز بیر هفته عرضینده یاغان یاغیش، ایالتین سون ایللرده یاشادیغی ان بؤیوک تورپاق سوروشمه‌سینه سبب اولدو.
کئچن هفته ایالتین چین سرحدین‌دکی بیر کندینده میدانا گلن تورپاق سوروشمه‌سینده ان آز 5 آدام حیاتینی ایتیردی.
هندوستان حکومتی سئل سونراسی آختاریش قورتارما ایشلرینه سرعتله داوام ائدیر.
